‘वर्तमान अन्तर्राष्ट्रिय परिस्थिति र विश्व कम्युनिस्ट आन्दोलन’ शीर्षकको बुँदामा अन्तर्राष्ट्रिय सम्बन्धबारे लेखिएको छ, ‘पञ्चशीलको सिद्धान्त र संयुक्त राष्ट्रसङ्घको वडापत्रको आधारमा समानता, स्वतन्त्रता र पारस्पिरिक आपसी राष्ट्रिय हितको आधारमा कूटनीतिक सम्बन्ध विस्तार गर्ने, उत्पीडित राष्ट्रहरू तथा श्रमजीवी वर्गका हकहित र मुक्तिको आन्दोलनमा ऐक्यबद्धता जाहेर गर्ने र आफ्नो ठाउँबाट विश्व शान्ति, न्याय र समानताको आन्दोलनलाई सघाउने हाम्रो नीति हुनु पर्छ ।’
